ถ้าติดเชื้อบาดทะยักซ้ำในอีก 2 ปีต่อมา จะมีอาการเป็นอย่างไรและความรุนแรงของโรคมากหรือน้อยกว่าการติดเชื้อครั้งแรกคะ
สวัสดีค่ะ บาดทะยักเป็นการติดเชื้อแบคทีเรียชนิดหนึ่งที่อาจมีอันตรายถึงชีวิต เมื่อเชื้อบาดทะยักเข้าสู่ร่างกายจะก่อให้เกิดอาการรุนแรงหลายอย่าง เช่น กล้ามเนื้อหดและชักเกร็งทั่วร่างกาย และรู้สึกเจ็บปวดทรมาน ขากรรไกรหดเกร็ง ทำให้อ้าปากไม่ได้ กล้ามเนื้อที่คอหดเกร็ง จนหายใจและกลืนอาหารลำบาก อาจทำให้เสียชีวิตได้แต่เป็นโรคที่ปัจจุบันแทบจะไม่พบเลย จากการมีวัคซีนที่มีประสิทธิภาพดี ใช้กันอย่างแพร่หลายและมักจะฉีดทุกคนตั้งแต่วัยเด็กอยู่แล้วโดยในคนที่เป็นโรคบาดทะยักมาแล้วนั้น จะยังไม่ได้มีภูมิคุ้มกันต่อโรคเสมอไป และอาจจะมีการติดเชื้อซ้ำได้อีก ส่วนใหญ่แล้วการติดเชื้อบาดทะยักซ้ำ ไม่ได้มีความสัมพันธ์กับครั้งแรกว่าจะเป็นมากหรือน้อยกว่าเดิม คืออาการอาจจะเป็นคล้ายๆเดิมเป็นส่วนใหญ่แนะนำการไปรับวัคซีนป้องกันบาดทะยักเพื่อป้องกันการเกิดโรค ถ้ามีอาการที่สงสัยว่าจะเป็นโรคดังกล่าวไป ให้รีบไปพบแพทย์